****

**RANGOS SUTARTIS**

2016-06-03 Nr.J9-886

Klaipėda

**I. SUTARTIES ŠALYS**

**Klaipėdos miesto savivaldybės administracija** (toliau – Užsakovas), atstovaujama Savivaldybės administracijos direktoriaus Sauliaus Budino, ir jungtinės veiklos partneriais **UAB „Irdaiva“, UAB „Veikmės statyba“** (toliau – Rangovas), pagal jungtinės veiklos sutartį atstovaujami UAB „Irdaiva“, kuri atstovaujama Klaipėdos regiono direktoriaus Juliaus Ščerbakovo pagal 2015‑05-22 įgaliojimą Nr. 325,toliau kartu vadinamos šalimis, o kiekviena atskirai – šalimi, sudarė šią Rangos sutartį (toliau – Sutartis).

Sutartis sudaroma įvykdžius visasinternato–mokyklos pastato Kretingos g. 44, Klaipėdoje, papildomų rekonstravimo darbų pirkimo apklausos būduprocedūras Lietuvos Respublikos viešųjų pirkimų įstatymo ir kitų teisės aktų nustatyta tvarka. Sutarties sudarymo pagrindas – Klaipėdos miesto savivaldybės administracijos viešųjų pirkimų komisijos posėdžio 2015 m. gegužės d. protokolas Nr. ADM- .

**II. SUTARTIES OBJEKTAS IR JO KAINA**

1. Sutarties objektas – **internato-mokyklos pastato Kretingos g. 44, Klaipėdoje, papildomi rekonstravimo darbai:**

1.1. ***I projekto dalis*** – I ir II aukšto rekonstrukcija, pritaikant senyvo amžiaus asmenų dienos socialinės globos centrui:

1.1.1. vėdinimo įrenginių montavimas;

1.1.2. vėdinimo kanalo suformavimas;

1.1.3. vėdinimo įrenginių prijungimas.

1.2. ***II projekto dalis*** – III ir IV aukštų rekonstrukcija, pritaikant suaugusių asmenų su psichine negalia dienos socialinės globos centrui:

1.2.1. vėdinimo įrenginių montavimas;

1.2.2. vėdinimo kanalo suformavimas;

1.2.3. vėdinimo įrenginių prijungimas.

1.3. ***III projekto dalis*** – I–IV aukštų rekonstrukcija, pritaikant Klaipėdos vaikų globos namams „Danė“:

1.3.1. vėdinimo įrenginių montavimas;

1.3.2. vėdinimo kanalo suformavimas;

1.3.3. vėdinimo įrenginių prijungimas.

Darbų kiekis pateikiamas lokalinėse sąmatose (Sutarties priedas).

2. Bendra Sutarties kaina – 20 000,00 Eur (dvidešimt tūkstančių eurų 00 ct), įskaitant visus mokesčius ir pridėtinės vertės mokestį (toliau – PVM).

|  |  |  |  |  |
| --- | --- | --- | --- | --- |
| **Eil. Nr.** | **Darbų pavadinimas** | **Kaina Eur be PVM** | **PVM (21 %) Eur** | **Kaina Eur su PVM** |
| **1.** | **Internato-mokyklos pastato Kretingos g. 44, Klaipėdoje, papildomi rekonstravimo darbai:** |  |  |  |
| 1.1 | ***I projekto dalis* –** I ir II aukšto rekonstrukcija, pritaikant senyvo amžiaus asmenų dienos socialinės globos centrui | 2797,20 | 587,40 | 3384,60 |
| 1.2 | ***II projekto dalis* –** III ir IV aukštų rekonstrukcija, pritaikant suaugusių asmenų su psichine negalia dienos socialinės globos centrui | 4040,78 | 848,56 | 4889,34 |
| 1.3 | ***III projekto dalis* –** I–IV aukštų rekonstrukcija, pritaikant Klaipėdos vaikų globos namams „Danė“ | 9690,96 | 2035,10 | 11726,06 |
| **Bendra Sutarties kaina Eur su PVM** | | | | 20000,00 |

3. **Kainodaros taisyklės:** Sutartyje fiksuojama Sutarties 2 punkte nurodyta bendra pasiūlymo kaina, kuri galioja visą Sutarties vykdymo laikotarpį. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu darbams taikomas PVM tarifas, fiksuota kaina būtų perskaičiuojama tokiu pat santykiu, kokiu pasikeičia PVM tarifas. Perskaičiavimas įforminamas Sutarties šalių atstovų pasirašomu papildomu susitarimu (protokolu), kuris tampa neatsiejama Sutarties dalimi. Perskaičiuota kaina taikoma tiems darbams, už kurių atlikimą PVM sąskaita faktūra išrašoma po papildomo susitarimo įsigaliojimo.

**III. SUTARTIES VYKDYMO TERMINAI**

4. **Prievolių įvykdymo terminai:** darbų vykdymo pradžia –Sutarties įsigaliojimo diena. Darbai turi būti atlikti per 1 mėn. nuo Sutarties įsigaliojimo dienos.

**IV. ATSISKAITYMAI IR MOKĖJIMAI**

5. **Atsiskaitymų ir mokėjimo tvarka:**

* 1. Tarpiniai mokėjimai už faktiškai atliktus kiekvienos projekto dalies rekonstravimo darbus bus atliekami pagal pateiktus kiekvienos dalies dokumentus, patvirtinančius atliktus darbus (sąskaitas, atliktų darbų aktus (pažymas)), kol suma pasiekia 90 proc. (devyniasdešimt procentų) kiekvienos dalies rekonstravimo darbų kainos. Apmokama ne vėliau kaip per 60 (šešiasdešimt) kalendorinių dienų nuo Rangovo sąskaitų faktūrų pateikimo dienos, kurios pateikiamos po atliktų darbų aktų (pažymų) pasirašymo dienos.
  2. Galutiniai mokėjimai, kurie sudaro 10 proc. (dešimt procentų) nuo kiekvienos projekto dalies rekonstravimo darbų kainos, už faktiškai atliktus kiekvienos dalies rekonstravimo darbus bus atliekami pagal pateiktus kiekvienos dalies dokumentus, patvirtinančius atliktus darbus (sąskaitas, atliktų darbų aktus (pažymas)) ne vėliau kaip per 60 (šešiasdešimt) kalendorinių dienų po statybos (rekonstrukcijos) darbų užbaigimo akto patvirtinimo datos.

1. **Finansavimo šaltinis:** Klaipėdos miesto savivaldybės lėšos pagal Socialinės atskirties mažinimo programą Nr. 12 (priemonės kodas 01.03.01.) arba Europos Sąjungos Europos regioninės plėtros fondo lėšos pagal projektus Nr. VP3-2.4-SADM-01-R-31-003 „Senyvo amžiaus asmenų dienos socialinės globos centras (Kretingos g. 44)“ ir Nr. VP3-2.4-SADM-01-R-31-010 „Suaugusių asmenų su psichine negalia dienos socialinės globos centras (Kretingos g. 44)“ bei Klaipėdos miesto savivaldybės lėšos pagal Socialinės atskirties mažinimo programą Nr. 12 (priemonės kodas 01.03.01.).

**V. ŠALIŲ ĮSIPAREIGOJIMAI**

1. **Sutarties šalių teisės ir pareigos:**
   1. **Užsakovas įsipareigoja** sudaryti Rangovui visas sąlygas, suteikti informaciją ar dokumentus, reikalingus Sutartyje numatytiems darbams atlikti, sumokėti už tinkamai atliktus darbus pagal Sutarties sąlygas.

7.2. **Užsakovas turi teisę** kontroliuoti ir prižiūrėti atliekamus darbus, nepriimti nekokybiškai atliktų darbų ir nemokėti už netinkamai atliktus darbus, kol bus pašalinti statybos (rekonstravimo) darbų defektai.

* 1. **Rangovas įsipareigoja** atlikti darbus pagal Sutartį už darbų kainą, kaip įmanoma rūpestingai ir efektyviai; nedelsdamas raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui užbaigti darbų atlikimą nustatytais terminais, tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
  2. **Rangovas turi teisę** naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis, gauti Užsakovo apmokėjimą už darbus pagal Sutartyje nustatytas sąlygas ir tvarką.

**VI. ŠALIŲ ATSAKOMYBĖ**

8. **Šalių atsakomybė:**

* 1. Užsakovas, uždelsęs sumokėti Rangovui Sutartyje nustatyta tvarka ir terminais, Rangovui raštiškai pareikalavus, moka Rangovui 0,02 (dviejų šimtųjų) procento delspinigių už kiekvieną pavėluotą dieną nuo ne laiku apmokėtos sumos.
  2. Rangovui vėluojant atlikti darbus ir nepateikus Užsakovui pagrįstų įrodymų, pateisinančių darbų vėlavimą, Rangovas moka Užsakovui 0,02 (dviejų šimtųjų) dydžio delspinigius už kiekvieną pavėluotą dieną nuo bendros Sutarties kainos su PVM, kol bus atlikti darbai.

1. **Nekokybiškai (netinkamai) atlikti darbai:** jeigu Rangovas atliko darbus pažeisdamas Sutartyje ir jos prieduose numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
   1. nedelsdamas sustabdytų ir (ar) nutrauktų darbų atlikimą;
   2. neatlygintinai pakeistų nekokybiškas medžiagas, gaminius, dirbinius, įrangą;
   3. neatlygintinai pagerintų atliekamų darbų kokybę;
   4. neatlygintinai ištaisytų netinkamai atliktus darbus;
   5. atlygintų Užsakovui darbų trūkumų šalinimo išlaidas.

**VII. KITOS SUTARTIES SĄLYGOS**

10. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais, Konkurso sąlygų aprašu su visais šio dokumento priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 (penkiolika) kalendorinių dienų, tai šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Užsakovo buveinės vietą, nurodytą Juridinių asmenų registre.

11.Sutartis įsigalioja tik po to, kai abiejų šalių įgalioti atstovai ją pasirašo.

1. Sutartis galioja iki 2015-06-30.
2. Sutarties galiojimo pabaiga neatleidžia Sutarties šalių nuo tinkamo sutartinių įsipareigojimų, atsiradusių iki Sutarties galiojimo pabaigos, pagal Sutartį įvykdymo.
3. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Konkurso sąlygų apraše. Tais atvejais, kai Sutarties sąlygų keitimo būtinybės nebuvo įmanoma numatyti rengiant Konkurso sąlygų aprašą ir (ar) Sutarties sudarymo metu, Sutarties šalys gali keisti tik neesmines Sutarties sąlygas (pasikeitus Sutarties koordinatoriui, pasikeitus finansavimo šaltiniams, pasikeitus rekvizitams).
4. Užsakovas laimėjusio dalyvio pasiūlymą, sudarytą Sutartį ir Sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems Rangovo komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo Sutarties sudarymo ar jos sąlygų pakeitimo paskelbia Centrinėje viešųjų pirkimų informacinėje sistemoje. Šis reikalavimas netaikomas laimėjusio dalyvio pasiūlymo ar Sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju Užsakovas turi sudaryti galimybę susipažinti su nepaskelbtomis laimėjusio Rangovo pasiūlymo ar Sutarties dalimis.
5. **Sutarties dokumentai:**
   1. Prie Sutarties pridedami šie priedai, kurie yra neatskiriama Sutarties dalis, kurie čia yra išvardyti pagal svarbą:
   2. Konkurso sąlygų aprašas ir jo priedai; lokalinės sąmatos; Užsakovo iki pasiūlymų pateikimo termino išsiųsti paaiškinimai;
   3. Rangovo užpildyta pasiūlymo forma ir Užsakovo prašymai paaiškinti pasiūlymą bei Rangovo pasiūlymo paaiškinimai, pateikti pirkimo procedūros metu (jei jų bus); (dokumentai saugomi pas Užsakovą);

16.4. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju, vadovaujamasi nurodyta eilės tvarka.

17. Internato–mokyklos pastato Kretingos g. 44, Klaipėdoje, papildomų rekonstravimo darbų pirkimo apklausos būdukonkurso sąlygų aprašas, patvirtintas Klaipėdos miesto savivaldybės administracijos direktoriaus 2015 m. gegužės 12 d. įsakymu Nr. AD1-1399 (Sutartyje – Konkurso sąlygų aprašas), ir Rangovo pasiūlymas yra neatsiejamos Sutarties dalys, kurių reikalavimai yra privalomi abiem Sutarties šalims.

18. Užsakovo atsakingi asmenys už Sutarties vykdymą ir kontrolę: Statybos ir infrastruktūros plėtros skyriaus vedėjas Valdas Švedas, tel. (8 46) 39 60 44, Liepų g. 11, 103 kab., el. paštas valdas.svedas@klaipeda.lt; Projektų skyriaus Projektų atrankos ir analizės poskyrio vedėja Jurgita Dumbauskaitė, tel. (8 46) 39 61 25, Liepų g. 11, 517 kab., el. paštas jurgita.dumbauskaite@klaipeda.lt, kurie koordinuoja šios Sutarties vykdymą (organizuoja Savivaldybės administracijos įsipareigojimų įvykdymą, kontroliuoja darbųvykdymą, jų kokybę ir atitiktį Sutarties ir Konkurso sąlygų aprašo reikalavimams, organizuoja visą susirašinėjimą su Rangovu, inicijuoja netesybų taikymą, Sutarties pakeitimus bei kontroliuoja, kaip Rangovas vykdo įsipareigojimus dėl garanto pateikimo, kaip Rangovas vykdo kitus sutartinius įsipareigojimus. Pakeitus Sutartį, ne vėliau kaip per 4 dienas pateikia Viešųjų pirkimų skyriui skenuotą susitarimą dėl Sutarties pakeitimo, pasibaigus Sutarčiai – ne vėliau kaip per 10 dienų pateikia Viešųjų pirkimų skyriui duomenis, reikalingus įvykdytų sutarčių ataskaitai parengti). Pasikeitus atsakingam asmeniui už Sutarties vykdymą ir kontrolę, Užsakovas apie tai informuos atskiru rašytiniu pranešimu.

**VIII. SUTARTIES PRIEDAI**

19. Lokalinės sąmatos, 11 lapų.

**IX. ŠALIŲ REKVIZITAI**

|  |  |
| --- | --- |
| **Užsakovas**  **Klaipėdos miesto savivaldybės administracija**  Liepų g. 11, 91502 Klaipėda, tel. (8 46) 39 60 08  Kodas 188710823  PVM mokėtojo kodas LT 887108219  AB DNB bankas, banko kodas 40100  A. s. LT244010042301152193  (projekto Nr. VP3-2.4-SADM-01-R-31-010 „Suaugusių asmenų su psichine negalia dienos socialinės globos centras (Kretingos g. 44)“)  A. s. LT564010042301162578  (projekto Nr. VP3-2.4-SADM-01-R-31-003 „Senyvo amžiaus asmenų dienos socialinės globos centras (Kretingos g. 44)“)  A. s. LT714010042301441765  (projekto Nr. VP3-3.4-ŪM-04-R-31-055 „Energetikos efektyvumo didinimas Klaipėdos vaikų globos namuose „Danė“ (II etapas)“)  Klaipėdos miesto savivaldybės  administracijos direktoriaus  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Saulius Budinas  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(data)* | **Rangovas**  **Jungtinės veiklos partneriai:**  **UAB „Irdaiva“, UAB „Veikmės statyba“**  **UAB „Irdaiva“ (atsakingas partneris)**  Kodas 300122690  PVM mokėtojo kodas LT100001763917  Savanorių pr. 176, Vilnius  Tel. (8 5) 238 8894, faks. (8 5) 238 8968  AB SEB bankas, b. k. 70440  A. s. LT557044060004945429  Klaipėdos regiono direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Julius Ščerbakovas  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(data)* |

V. Kasmačiauskė, tel. 36 61 04